มีเมือกใสๆปนเลือดคะ แต่ไม่เยอะบางครั้งออกสีน้ำตาลเข้ม พอเอาทิชชู่เช็ดตรงปากช่องคลอด ก็จะติดสีแดงๆอ่อนๆมาทุกครั้งเลย ไม่เคยมีเพศสัมพันธ์นะคะ เป็นคนอ้วนที่ประจำเดือนมาไม่ค่อยปกติด้วย ไม่ปวดท้อง ไม่ป่วยใดๆเลยนะคะ เป็นอะไรร้ายแรงไหมคะ
สวัสดีค่ะ เลือดออกผิดปกติทางช่องคลอดที่ไม่ใช่รอบเดือนอาจเกิดจาก-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูก-ถ้าปนออกมากับปัสสาวะ อาจมีภาวะทางเดินปัสสาวะอักเสบ-ฮอร์โมนที่สร้างจากรังไข่ไม่สมดุล ซึ่งอาจพบได้ในผู้ที่มีน้ำหนักมากหรือน้อยผิดปกติแนะนำไปพบสูตินรีแพทย์ค่ะ เพราะการเลือดออกทางช่องคลอดที่ไม่ใช่ประจำเดือนเป็นภาวะผิดปกติ ต้องหาสาเหตุและแก้ไขค่ะ แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไปการดูแลตัวเองเบื้องต้น ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง และควรลดน้ำหนักร่วมด้วยถ้าทำได้ค่ะ